
Projektas


ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO SAVIVALDYBĖS TARYBOS 2023 M. KOVO 30 D. SPRENDIMO NR. T-99 „DĖL ŠIAULIŲ MIESTO SAVIVALDYBĖS SMULKIOJO IR VIDUTINIO VERSLO RĖMIMO NUOSTATŲ PATVIRTINIMO“ PAKEITIMO

2025 m.                      d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 6 straipsnio 38 punktu, 15 straipsnio 4 dalimi, Lietuvos Respublikos smulkiojo ir vidutinio verslo plėtros įstatymo 5 straipsnio 1 dalimi, 6 straipsnio 2 punktu, 7 straipsniu, įgyvendindama Šiaulių miesto 2025–2033 metų strateginį plėtros planą, patvirtintą Šiaulių miesto savivaldybės tarybos 2024 m. birželio 6 d. sprendimo Nr. T-202 „Dėl Šiaulių miesto 2025–2033 metų strateginio plėtros plano patvirtinimo“ 1 punktu, Šiaulių miesto savivaldybės taryba nusprendžia:
. Pakeisti Šiaulių miesto savivaldybės smulkiojo ir vidutinio verslo rėmimo nuostatus, patvirtintus  Šiaulių miesto savivaldybės tarybos 2023 m. kovo 30 d. sprendimo Nr. T-99 „Dėl Šiaulių miesto savivaldybės smulkiojo ir vidutinio verslo rėmimo nuostatų patvirtinimo“ 1 punktu:
. Pakeisti 4 punktą ir jį išdėstyti taip: 
„. Paramos lėšas sudaro Šiaulių miesto savivaldybės biudžeto (toliau – savivaldybės biudžetas) lėšos. Lėšų suma kiekvienais metais numatoma Šiaulių miesto savivaldybės strateginio veiklos plano, Ekonominės plėtros programos 05-01-01 priemonėje „Skatinti smulkiojo ir vidutinio verslo subjektus“, yra laikoma nereikšminga (de minimis) pagalba ir atitinka 2023 m. gruodžio 13 d. Europos Komisijos reglamento (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau – Reglamentas) nuostatas.“
. Pakeisti 7 punktą ir jį išdėstyti taip: 
„. Išnaudojus einamųjų metų Ekonominės plėtros programoje numatytas lėšas, skirtas finansinėms paramos priemonėms, prašymai nesvarstomi.“
. Pakeisti 9.9 papunktį ir jį išdėstyti taip: 

„9.9. Rinkodaros priemonių įsigijimo dalinis išlaidų kompensavimas	Skiriama parama –50 proc. kompensuoti tinkamų išlaidų, bet ne daugiau kaip 1000 Eur.	Tinkamos finansuoti išlaidos: reklaminė spauda (leidiniai, skrajutės, lankstinukai, vizitinės kortelės, lipdukai, plakatai), vizualinė reklama (iškabos, stendai, informacinės lentelės, langų ir automobilių lipdukai), kitos reklamos priemonės ir paslaugos (antspaudai, prekinio ženklo, logotipo sukūrimas, reklamos dizaino paslaugos), elektroninės rinkodaros priemonės (reklama paieškos sistemose, vaizdinė reklama internete, interaktyvaus turinio reklama), interneto svetainė. 	Prašymas padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“




. Papildyti 9.10 papunkčiu: 
„9.10. Komercinės paskirties patalpų nuomos dalinis išlaidų padengimas	Skiriama parama – 50 proc. kompensuoti tinkamų išlaidų, bet ne daugiau kaip 3000 Eur.	Tinkamos finansuoti išlaidos: komercinės paskirties patalpų ilgalaikės nuomos išlaidos (nekompensuojama – mokesčiai valstybei, komunalinės, remonto išlaidos), kurias patiria SVV subjektai, užsiimantys prekyba, gamyba ir (ar) paslaugų teikimu ir veikiantys ne ilgiau nei 5 metus. 	Pagal šią priemonę SVV subjektams netaikomi Nuostatų 10.2, 10.3 ir 30.2.1 papunkčių ir 32 punkto reikalavimai.  	Išlaidos kompensuojamos tik tuo atveju, jei patalpų ilgalaikės nuomos sutartyje nurodytas nuomojamo objekto adresas – Šiaulių miesto centrinė dalis, kuri apima Vilniaus gatvės (bulvaro) dalį nuo Žemaitės gatvės iki Draugystės prospekto, ir patalpų nuomos sutartis užregistruota valstybės įmonės Registrų centro Nekilnojamojo turto registre. 	Prašymas padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“


. Pakeisti 10.4 papunktį ir jį išdėstyti taip: 
„. nėra padarę ekonominio pobūdžio pažeidimų;“.
. Pakeisti 12 punktą ir jį išdėstyti taip: 
„. Paraiškos finansinėms priemonėms, nurodytoms Nuostatų 9.1, 9.2, 9.3, 9.6, 9.7, 9.9 ir 9.10 papunkčiuose, priimamos visus einamuosius metus iki Nuostatų 7 punkte nurodytų aplinkybių atsiradimo dienos.“  
. Pakeisti 20 punktą ir jį išdėstyti taip: 
„. Paraiškas, pateiktas paramai gauti pagal Nuostatų 9.1, 9.2, 9.3, 9.6, 9.7, 9.9 ir 9.10 papunkčiuose nurodytas finansavimo priemones, Darbo grupė vertina atsižvelgdama į jų atitiktį Nuostatų III skyriuje nustatytiems reikalavimams ir į Nuostatų 15 punkte nurodytus dokumentus.“
. Pakeisti 30.2 papunktį ir jį išdėstyti taip: 
„. nuomai:
. nekilnojamojo turto; 
. ir (ar) žemės;“.
. Pakeisti 32 punktą ir jį išdėstyti taip: 
„. Parama neteikiama SVV subjektams, kurie verčiasi alkoholinių gėrimų gamyba (Ekonominės veiklos rūšių klasifikatorius (toliau – EVRK) 11); tabako gaminių gamyba (EVRK 12); mažmenine prekyba (EVRK 47), didmenine prekyba (EVRK 46), finansinių paslaugų veikla, išskyrus draudimą ir pensijų lėšų kaupimą (EVRK 64); draudimo, perdraudimo ir pensijų lėšų kaupimo, išskyrus privalomąjį socialinį draudimą, veikla (EVRK 65); pagalbine finansinių paslaugų ir draudimo veikla (EVRK 66); nekilnojamojo turto operacijomis (pirkimas, pardavimas, nuoma ir kt.) (EVRK 68); pagrindinių buveinių veikla ir konsultacine valdymo veikla (EVRK 70); teisine veikla (EVRK 69.1 (išskyrus apskaitos, buhalterinės ir audito veiklos paslaugas; konsultacines paslaugas mokesčių klausimais (EVRK 69.2)); azartinių lošimų ir lažybų organizavimo veikla (EVRK 92).“
. Pakeisti 42.4 papunktį ir jį išdėstyti taip:
„. patikrina informaciją Valstybės pagalbos ir nereikšmingos pagalbos registre apie pareiškėjui suteiktą de minimis pagalbą 36 mėnesių laikotarpiu Savivaldybės administracijos nustatyta tvarka;“.
. Nustatyti, kad šis sprendimas įsigalioja 2025 m. rugpjūčio 1 d.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.


Savivaldybės meras					



